ગેજેટ ડેસ્કઃ ચાઇનીઝ સ્માર્ટફોન મેકર કંપની શાઓમીએ ભારતમાં Redmi સીરિઝના ત્રણ સ્માર્ટફોન લોન્ચ કર્યા. લોન્ચ થયેલા ત્રણ સ્માર્ટફોન પૈકી રેડમી 6A સસ્તો સ્માર્ટફોન છે અને રેડમી 6 પ્રો મિડરેન્જ કેટેગરીમાં પાવરફુલ સ્માર્ટફોન છે. જ્યારે Redmi 6 સીરિઝનો 10000 રૂપિયાના બજેટની અંદરનો સ્માર્ટફોન છે. Redmi 6ની ખાસિયત તેના ડ્યુઅલ કેમેરા અને ઓક્ટો-કોર સ્પીડ છે. આ સ્માર્ટફોનની સીધી ટક્કર મોટો જી6 પ્લે, સેમસંગ J4 અને ઓનર 7C સાથે થશે. કંપનીનો દાવો છે કે, નવા પ્રોસેસરને કારણે અગાઉ કરતાં બેટરી કન્ઝમ્પશનમાં 48 ટકા જેટલો ફરક પડશે. જેને કારણે રેડમી 6 પર સતત 12 કલાક વીડિયો જોઇ શકાશે.